hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy az hy es es tr en en hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Ֆրունզե Թամազյանի մահը ուղղակի կապ ունի զինվորական ծառայության հետ․ ՊՆ խոսնակը կեղծ տեղեկություն է տարածել | Forrights.am
Զինծառայողների մահվան դեպքերը թաքցնելը պաշտպանության նախարարությունը պատճառաբանում է նրանով, որ դրանք կապ չունեն զինվորական ծառայության հետ:
Մահացածի հայրը՝ նախկին ազատամարտիկ Վալերի Թամազյանը վստահեցնում է, որ որդին առողջ էր և չէր կարող մահանալ մեկ օրում: Նա կասկածում է, որ նրան ժամանակին բուժօգնություն չեն տրամադրել, ինչը հանգեցրել է իր 19-ամա որդու մահվան:
«Հունվարի 28-ին որդուս ծնունդն էր, գնացեինք, նրան տեսանք, նա առողջ էր, լավ տրամադրություն ուներ»- պատմում է Վալերի Թամազյանը: Նախաքննության մարմնից, որը քննում է Ֆրունզե Թամազյանի մահվան փաստով հարուցված քրեական գործը, նա առայժմ բողոք չունի: Ասաց, որ չի ցանկանում մանրամասներ հայտնել դեպքի մասին: «Սպասում եմ դատաբժշկական եզրակացությանը, հետո կտեսնենք», — ասաց Վալերի Թամազյանը:
Քննչական կոմիտեի խոսնակ Նաիրա Հարությունյանը Forrights.am-ի հարցմանն ի պատասխան հայտնեց. «Քրեական գործ է հարուցվել քրեական օրենսգրքի 376-րդ հոդվածի 2-րդ մասով՝ անփույթ վերաբերմունք ծառայության նկատմամբ, որն անզգուշությամբ առաջացրել է ծանր հետևանքներ։ Գործով մեղադրյալ չկա>>։ Այս մեղադրանքի համար սահմանված է 3-ից 6 տարվա ազատազրկում։ Նախաքննությունը շարունակվում է, բայց մեղադրանքը վկայում է, որ խոսնակը իրականությանը չհամապատասխանող տեղեկություն է հայտնել, և Վալերի Թամազյանի մահը ուղղակիորեն կապված է զինվորական ծառայության հետ։ ՊՆ-ն պարտավոր էր հայտնել դրա մասին, ոչ թե պարտակել այն։
Ինչպես է որոշվում, թե, օրինակ, Ֆրունզե Թամազյանի մահը կապ ունի զինվորական ծառայության հետ, թ՞ե ոչ:
ՀՀ ՊՆ Մարդու իրավունքների և բարեվարքության կենտրոնի պետ, փոխգնդապետ Ալիկ Ավետիսյանը այս հարցին պատասխանում է.
«Իմ կարծիքով, չափորոշիչների հետ կապված կա անորոշություն: Եթե դեպքը կատարվել է արձակուրդի ընթացքում, կամ տուն գնալուց, կամ առողջական վիճակի հետ կապված, ապա այն կապ չունի ծառայության հետ: Զինծառայողներ ունենք, որ ասենք, տանը լամպ փոխելու ժամանակ էլեկտրահարվել է: Սա ծառայության հետ ի՞նչ կապ ունի: Բայց իմ անձնական կարծիքն այն է, որ մենք պետք է սա կանոնակարգենք, նաև պետք է կանոնակարգվի անձի հետ կապված տեղեկություններ տրամադրելը: Հնարավոր է, որ ընտանիքը չի ցանկանում տեղեկություններր հրապարակել, բայց մենք հայտարարում ենք», — ասաց նա:
Փաստորեն, ստույգ չափանիշներ, թե զինծառայողների մահվան որ դեպքը կապ ունի բանակային ծառայության հետ, իսկ որը՝ ոչ, պաշտպանության նախարարությունը չունի: Մինչդեռ պետության պարտականությունը իր իրավասության տարածքում հարկադրաբար գտնվող մարդկանց կյանքը պաշտպանելու անվերապահ է, բացառությամբ այն դեպքերը, երբ անձի մահը վրա է հասել պատերազմական գործողությունների հետևանքով:
Մարդու իրավունքների համընդհանուր հռչակագրի 3-րդ հոդվածը, նաև միջազգային իրավական այլ փաստաթղթեր ամրագրում են մարդու կյանքի իրավունքի երաշխավորման հարցում պետության պոզիտիվ պարտավորությունը: Ազգային օրենսդրությունն ա մբողջությամբ պետք է հիմնվի այս նորմերի վրա: Այս հարցին իրավապաշտպաններ, փաստաբաններ են անդրադարձել տարբեր, այդ թվում նաև Մարդու իրավունքների եվրոպական դատարանի քննած գործերով:
Փաստաբան Վահե Գրիգորյանը, օրինակ, գտնում է, որ բանակը, քրեակատարողական հիմնարկը պետության անմիջական վերահսկողության տակ գտնվող տարածքներ են, և այդ տարածքներում հարկադրաբար գտնվող անձանց կյանքի իրավունքի պաշտպանության համար պետությունն անմիջական պատասխանատվություն է կրում:
«Եթե անգամ չի բացահայտվել զինվորական ծառայության մեջ գտնվող անձի սպանությունը կամ ինքնասպանությունը, միևնույն է, տուժողի իրավահաջորդի հանդեպ պատասխանատվությունը կրում է պետությունը», — փաստաբանի այս կարծիքն արտացոլված է «Լրագրողներ հանուն մարդու իրավունքների» կազմակերպության 2011 թվականի «Մարդու իրավունքները բանակում» զեկույցում:
8 տարի առաջ հարցն այս նույնչափ ակտուալ էր, ինչը նշանակում է, որ մարդու իրավունքների իրավիճակը բանակում վերջին տարիներին էապես և տեսանելիորն չի փոխվել:
Նախորդ նյութըՄԻՊ ներկայացուցիչներն այցելել են ծանր առողջական վիճակում օրերս կալանավորված Կոստանտին Հովհաննիսյանին
Հաջորդ նյութը«Առողջական նման վիճակով կալանքի տակ պահելը դասական խոշտանգում է». փաստաբան
Ադրբեջանը ամեն ինչ անում է, որ Հայաստանին զենք չմատակարարվի
Հայաստանը Հնդկաստանից 245 մլն դոլարի զենք է գնում․ հնդկական մամուլ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Պայմանագրային զինծառայողը նռնակ է պայթեցրել կնոջ ծնողների տանը կից հողամասում․ նա...
Արման Թաթոյանը միջոցներ է ձեռնարկում՝ Google-ի հավելվածներում վերացնելու Սյունիքում մի շարք...
Edit with Live CSS
Write CSS OR LESS and hit save. CTRL + SPACE for auto-complete.